open-index/open-wikipedia-markdown huggingface dataset:
אובידוש

**אובידוש** (פורטוגזית: **Óbidos**) היא עיירה בפורטוגל הממוקמת על גבעה ומוקפת במלואה בחומה עתיקה. מוכרזת כ"אתר לאומי" של פורטוגל וב-2015 הוכרזה על ידי אונסק"ו כ**עיר של ספרות** (City of Literature). 

אובידוש הוא גם שמה של רשות מקומית הכוללת את העיירה אובידוש, אך גם יישובים נוספים. שטחה 141.55 קמ"ר, מספר תושביה כ-11800 והצפיפות 83 נפשות לקמ"ר (נתוני 2011).

## גאוגרפיה
אובידוש נמצאת במרכז פורטוגל, 87 קילומטרים צפונית לליסבון ו-180 קילומטרים דרומית לפורטו.

## היסטוריה
נראה שהראשונים שהקימו יישוב במקום היו הפיניקים. בתקופה הרומית הייתה מצודה על הגבעה ויישוב לרגליה. בתקופה המוסלמית המצודה נבנתה מחדש. הנוצרים חזרו והשתלטו על המקום בשנת 1148.

## אתרים מרכזיים
* הטירה מהמאה ה-13, שהוסבה לפוסאדה (רשת מלונות במבנים היסטוריים)
* שער העיר (Porta da Vila). השער מעוטר בתמונת הפסיון של ישו עשויה מאריחי אזולז'ו.
* מסלול ההליכה שעל חומת העיר.
* כנסיית סנטה מריה שבשנת 1441 נערכו בה נישואיהם של הקטינים מלך פורטוגל אפונסו החמישי, בן ה-9, ובת דודו איזבל מקוימברה בת ה-10.
*דוכני ממכר ליקר הדובדבנים המקומי, הנמכר בכוסיות עשויות שוקולד.

תמונה:Castelo de Óbidos - actual pousada.JPG|הטירה 
תמונה:Azulejo IMG 2002.JPG|השער המעוטר באריחי אזולז'ו 
תמונה:Óbidos - Muralha 7.JPG|מסלול ההליכה שעל חומת העיר 
תמונה:Óbidos Church.jpg|כנסיית סנטה מריה 
תמונה:Óbidos October 2014-6.jpg|דוכן ממכר ליקר ברחוב הראשי


## קישורים חיצוניים

* 
* מדריך למטייל באובידוש 

## הערות שוליים

קטגוריה:פורטוגל: יישובים
היירם ג'ונסון

**היירם וורן ג'ונסון** (באנגלית: **Hiram Warren Johnson**; 2 בספטמבר 1866 – 6 באוגוסט 1945) היה סנאטור אמריקאי והמושל ה-23 של מדינת קליפורניה מטעם המפלגה הרפובליקנית. היה המועמד הפרוגרסיבי לתפקיד סגן הנשיא בבחירות לנשיאות ארצות הברית 1912.

## ביוגרפיה
ג'ונסון נולד ב-2 בספטמבר 1866 בסקרמנטו, קליפורניה לגרוב ג'ונסון, חבר בית הנבחרים של ארצות הברית ולאנני דמונטפרדי. הוא למד משפטים באוניברסיטת קליפורניה בברקלי.

בשנת 1910 נבחר ג'ונסון למשרת מושל קליפורניה, והחל לכהן בתפקיד בשנת 1911. בשנת 1914 נבחר לקדנציה שנייה.

בבחירות לנשיאות ארצות הברית 1912 היה המועמד לתפקיד סגן נשיא ארצות הברית מטעם המפלגה הפרוגרסיבית תחת תאודור רוזוולט.

בשנת 1916 נבחר לכהן כסנאטור. הוא נבחר לארבע קדנציות נוספות ב-1922, 1928, 1934 וב-1940.

ב-6 באוגוסט 1945 נפטר ג'ונסון בגיל 78 במרכז הרפואי הצבאי הלאומי וולטר ריד, ונקבר בבית הקברות סייפרס לאון, קולמה, קליפורניה.

## קישורים חיצוניים

* 
* 
* 

## הערות שוליים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:מושלי קליפורניה
קטגוריה:חברי הסנאט של ארצות הברית מקליפורניה
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:מושלי מדינות ארצות הברית מהמפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:מועמדים לסגנות נשיאות ארצות הברית
קטגוריה:אמריקאים שנולדו ב-1866
קטגוריה:אמריקאים שנפטרו ב-1945
בית לדרברג

250px|ממוזער|הבית בבנייה
**בית לדרברג** הוא בית אר-נובו לשימור בשדרות רוטשילד 29 פינת רחוב אלנבי 116 במרכז ההיסטורי של תל אביב. הבית תוכנן על ידי האדריכל דב טשודנובסקי בשנת 1924. בהיותו פינתי, הוא מתהדר בשתי חזיתות מרשימות.

## על הבית
הסגנון העיצובי אקלקטי, ומשלב בין סגנונות אדריכליים של התקופה לבין אלמנטים המאפיינים בנייה מזרחית. המעקות מפורזלים כמנורה, ואת החלונות מעטרים עמודים קורינתיים. על החזיתות משובצים אריחי קרמיקה צבעוניים תוצרת בצלאל, שעיצב זאב רבן וביצוע של יעקב אייזנברג, בהזמנה מיוחדת של לדרברג. האריחים מציגים, על פי מיטב האתוס הארצישראלי, נופים מארץ ישראל וסיפורים מן התנ"ך, הכוללים ציורי קרמיקה המתארים את "הזורעים בדמעה", "ברינה יקצורו" ורועה צאן. בחזית הפונה לאלנבי – ציור העיר ירושלים, וכן ציון שם בעלי הבית (ראו גם: קרמיקה ישראלית#הקרמיקה של בצלאל). בנוסף מעקה מרפסת בדוגמת מנורת קנים - מתוך רצון להעניק לבניין אופי עברי מקורי.

הסמלים הללו יונקים ממגוון מקורות תרבותיים, ללא היגיון פנימי. לסגנון הבנייה הזה, עתיר המניירות, אין אמירה מגובשת, והוא הביע רעיונות שונים - מזרחיים, עבריים ועוד. היה בכך הד לזהות תרבותית של חברה מתהווה. אי סגנון זה מכונה "סגנון אקלקטי", אך הרומנטיקנים מעדיפים לכנותו "בתי החלומות".

בית לדרברג נבנה בשנת 1925 על ידי היבואן יצחק לדרברג כבית משותף עם דירות להשכרה. הבניין מעוטר באריחי קרמיקה פרי יצירתו של זאב רבן. לדרברג עצמו גר עם משפחתו בשכונת רמת השרון (שכונת החשמל), השכונה הכי יוקרתית בתל אביב של תחילת שנות העשרים.

בזמן הבנייה, התעוררה שביתה של הפועלים נגד הקבלן, בטענה כי נוצלו יתר על המידה.

בשנותיו הראשונות, שימש הבית כבית דירות להשכרה. המבנה היוקרתי והסגנון, הביאו למקום משפחות אמידות ובעלי מקצועות חופשיים, עורכי דין ורופאים. ביניהם ד"ר וולובלסקי, מומחה למחלות ריאה ושחפת, היה מהראשונים שפתח בבית קליניקה. משרד עורכי הדין של ד"ר גרשמן וד"ר אליהו כהן. ב-1927 הצטרף לבניין עורך הדין פרופ' צבי בלקובסקי, שהיה ממארגני הקונגרס הציוני הראשון. ב-1929 הבית נמכר לאורולוג, ד"ר יעקב ביקלס (ממייסדי בית הרופא, יו"ר ארגון רופאי קופת חולים ויו"ר ההסתדרות הרפואית בתל אביב). משנת 1933, במשך למעלה משלושה עשורים ניהל יעקב פוגל בית ספר לריקוד, לפי שיטה שהוא כינה "שיטת פוגל". בשנות ה-40, בהמשך לשינוי שחל ברחוב אלנבי, הפכה קומת הקרקע למסחרית, ובמקום שכן "קפה שדרות", מהתוססים בעיר.

כיום נמצאת בבנין הגלריה לאמנות "עדן".

בית לדרברג נכלל ברשימת הבתים לשימור של תל אביב, ומטפל בו משרדו של האדריכל אדרעי.

## יצחק לדרברג
יצחק לדרברג היה יבואן כלי בית ומטבח בשוק היווני ביפו, שחנותו נשדדה בידי ערבים בפרעות תרפ"ט.

## גלריה

קובץ:Lederberg1.jpg|חזית בית לדרברג לשדרות רוטשילד.
קובץ:PikiWiki Israel 10010 lederberg house in tel aviv.jpg|קרמיקה "הזורעים בדמעה" בבית לדרברג שנמצא בשדרות רוטשילד.
קובץ:תל אביב הקטנה - בית לדרברג - רוטשילד 29 (28).JPG|קרמיקה "ברינה יקצורו" בבית לדרברג שנמצא בשדרות רוטשילד.
קובץ:תמונות פסיפס על הקירות רוטשילד29.JPG|רועה צאן
קובץ:המעקות עם דוגמת המנורה.JPG|המעקות עם דוגמת המנורה
קובץ:29 Rothchild.JPG|בית לדרברג, 2011


## קישורים חיצוניים

* בית לדרברג, באתר לוטוס הזהב
* בית לדרברג – הצעה לשימור, באתר אדרעי אדריכלים
* רוטשילד 29, באתר תל אביב הווירטואלית

## הערות שוליים

קטגוריה:תל אביב-יפו: מבנים לשימור
קטגוריה:תל אביב: היסטוריה
קטגוריה:תל אביב-יפו: מבנים
וילהלם החמישי, רוזן הסן-קאסל

**וילהלם החמישי, רוזן הסן-קאסל** (; 13 בפברואר 1602 – 21 בספטמבר 1637), היה הרוזן של הסן-קאסל בין השנים 1627 - 1637.

## ביוגרפיה
וילהלם נולד ב-13 בפברואר 1602 בקאסל למוריץ, רוזן הסן-קאסל, ולאגנס מזולמס-לאובאך, בתו של יוהאן גאורג, רוזן זולמס-לאובאך. זמן קצר לאחר לידתו מתה אמו, ואביו התחתן עם יוליאנה מנסאו-דילנבורג.

בשנת 1605 הפך אביו מוריץ לקלווניסטי, וגרם בכך לסכסוכי ירושה על רוזנות הסן-מרבורג, ולסכסוכים שנמשכו הרבה שנים עם רוזנות הסן-דרמשטדט. בהמשך השתתף מוריץ במלחמת שלושים השנים, ולחם כנגד הקיסר ובית הבסבורג. עקב כישלונותיו בקרבות ויתר מוריץ על חלק משטחי הרוזנות לטובת רוזנות הסן-דרמשטדט.

כתוצאה מכישלונותיו ויתר אביו מוריץ על שלטונו ב-17 במרץ 1627, ובמקומו עלה וילהלם לשלטון. אולם חלק מנחלותיו של אביו ירשו אחיו פרידריך וארנסט.

לאחר עלותו לשלטון, סיים וילהלם את הסכסוך עם רוזנות הסן-דרמשטדט, עקב רצונו לייצב את מצבה הכלכלי של הנסיכות. בשנת 1630 כרת וילהלם ברית עם גוסטב השני אדולף, מלך שוודיה, ולחם יחד עמו בקרב ברייטנפלד בשנת 1631. בשנת 1632 כרת בן דודו גאורג השני, רוזן הסן-דרמשטדט ברית עם פרדיננד השני, קיסר האימפריה הרומית הקדושה, ובעקבות כך קרא וילהלם לעזרת שוודיה, אולם גוסטב אדולף נהרג בקרב ליצן. לאחר שלום פראג בשנת 1635 ניסה וילהלם לכרות ברית עם צרפת, ובעקבות כך הוכרז כ"אויב האימפריה". כתוצאה מכך הותקפה רוזנות הסן-קאסל, ובשנת 1637 נכבשה הרוזנות על ידי כוחות הקיסר. כתוצאה מכך ברח וילהלם לרוזנות פריזיה המזרחית, שם מת בעיר לר ב-21 בספטמבר 1637.

לאחר מותו של וילהלם, הייתה אשתו אמליה אליזבת מהנאו-מינצברג עוצרת בשם בנו וילהלם השישי, רוזן הסן-קאסל, ובסיוע צרפתי ושוודי, השתלטה מחדש על שטחים שהשתייכו בעבר לרוזנות. בשנת 1650 הגיע וילהלם השישי לבגרות, ונטל לידיו את השליטה ברוזנות.

## משפחתו
בשנת 1619 התחתן וילהלם עם אמליה אליזבת מהנאו-מינצברג, בתם של פיליפ לודוויג השני, רוזן הנאו-מינצברג וקתרינה בלגיקה מנסאו, ממנה נולדו לו 12 ילדים:
* אגנס (1620–1621)
* מוריץ (1621)
* אליזבת (1623–1624)
* וילהלם (1625–1626)
* אמיליה (1626–1693), התחתנה עם אנרי שארל דה לה טרמואיל.
* שארלוטה (1627–1686), התחתנה עם קרל הראשון לודוויג, הנסיך הבוחר מפפאלץ.
* וילהלם (1629–1663)
* פיליפ (1630–1638)
* אדולף (1631–1632)
* קרל (1633–1635)
* אליזבת (1634–1688)
* לואיזה (1636–1638)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:ילידי 1602
קטגוריה:נפטרים ב-1637
אריק גרייטנס

**אריק רוברט גרייטנס** (באנגלית: **Eric Robert Greitens**; נולד ב-10 באפריל 1974) הוא פוליטיקאי יהודי-אמריקני מהמפלגה הרפובליקנית שנבחר בנובמבר 2016 למשרת מושל מיזורי, וכיהן בתפקיד עד 2018.

## קורות חיים
גרייטנס נולד וגדל בסיינט לואיס למשפחה יהודית. לאחר שסיים את לימודיו לתואר ראשון באוניברסיטת דיוק בפילוסופיה ומדיניות ציבורית למד באוניברסיטת אוקספורד במסגרת מלגת רודז. בשנת 2001 התגייס לצי ארצות הברית, השלים קורס קצינים והתנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. בין היתר לחם גרייטנס במלחמת אפגניסטן ובעיראק ולקח חלק בשורה של מבצעים ללוחמה בטרור, ועוטר בכוכב הארד ובלב הארגמן על גבורתו. גרייטנס הוסיף לשרת במילואי-הצי ומחזיק בדרגת לוטננט קומנדר.

לאחר שחרורו מן הצי ב-2005 עבד בבית הלבן תחת ממשל בוש. בשנת 2016 התמודד גרייטנס מטעם המפלגה הרפובליקנית על משרת מושל מיזורי בבחירות הכלליות. בנובמבר אותה שנה נבחר לתפקיד.

ב-8 בנובמבר 2017 נועד עם ראש ראש ממשלת ישראל בנימין נתניהו בירושלים.

ב-22 בפברואר 2018 הועמד גרייטנס לדין באשמת חדירה לפרטיות של מאהבת שלו לשעבר, על ידי חבר מושבעים בסנט לואיס. כתב האישום מתבסס על רומן שהיה לו ב-2015 כשבמסגרתו איים לפי האישום בשחרור תמונה חושפנית של האישה, שצולמה כשהייתה כבולה עם עיניים מכוסות.

ב־29 במאי 2018 הודיע גרייטנס שיתפטר מתפקידו ב־1 ביוני 2018.

## קישורים חיצוניים

* 

* 
* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:חברי המפלגה הרפובליקנית (ארצות הברית)
קטגוריה:קצינים וחוגרים יהודים בצי ארצות הברית
קטגוריה:לוחמי אריות הים
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:בוגרי אוניברסיטת דיוק
קטגוריה:בוגרי אוניברסיטת אוקספורד
קטגוריה:יהודים מושלי מדינות ארצות הברית
קטגוריה:מושלי מיזורי
קטגוריה:מושלי מדינות ארצות הברית מהמפלגה הרפובליקנית
קטגוריה:זוכי מלגת רודס
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1974
מדיאה (מירון סימה)

"**מדיאה**" הוא הדפס מאת הצייר הישראלי מירון סימה. ההדפס מתאר את דמותה של מדיאה.

## תיאור
מירון סימה יצר את ההדפס "מדיאה" בשנת 1956. דמותה מעוצבת על פי דמותה של השחקנית חנה רובינא. כבר בשנת 1937 יצר סימה אלבום הדפסים ובו עשרה הדפסי אבן שנקרא "חנה רובינא בחיים ועל הבמה". כאן רובינא היא מתוארת בתפקידה בהפקת המחזה "מדיאה" מאת אוריפידס בתיאטרון הבימה בשנת 1955. ההדפס הוצג בשנת 1959 בתערוכת יחיד של חיתוכי עץ שהציג סימה בבית הנכות הלאומי בצלאל בירושלים.

ההדפס נוצר בטכניקה של חיתוך עץ צבעוני בן חמישה צבעים והופיע במהדורה של 35 עותקים. מדיאה מתוארת כאן לובשת שמלה אדומה, המתמזגת עם הרקע. שיערה מעוצב בתסרוקת תלתלים פרועה. ברקע התיאור מופיע מעין פסל או דמות המתוארת מאחור. מדיאה מתוארת כאן כמסתייגת מן הסיטואציה או הדמות. ראשה פונה בצדודית (פרופיל) לשמאל, בעוד ידיה, שתנוחתן אקספרסיבית מאוד, פונות אל צידו הימני של הפורמט. סימה השתמש כאן בהטבעה של טקסטורה של עץ על גבע ההדפס. בתקופה זו הרבה סימה לעשות שימוש בחומרים שונים כשבלונות לשם הדפסת טקסטורות שונות בעבודותיו.

תצלום היצירה הופיע על כריכת המונוגרפיה על סימה "מדרזדן לירושלים" (1987), בקטלוג התערוכה "חיתוך העץ בישראל" (1986) שהוצגה בסדנת ההדפס ירושלים, במונוגרפיה "לראות בחשכה: מירון סימה" (2003) ובספר "100 שנות אמנות ההדפס בישראל" (2015).

עותקים מן ההדפס נמצאים באוספים של המשכן לאמנות ע"ש חיים אתר, עין חרוד, מוזיאון תל אביב לאמנות ובאוספים נוספים.

## הערות שוליים

קטגוריה:מירון סימה
קטגוריה:הדפסי עץ
קטגוריה:הדפס ישראלי
קטגוריה:יצירות משנת 1956
קטגוריה:מוזיאון תל אביב לאמנות: יצירות אמנות
קטגוריה:אוסף המשכן לאמנות על שם חיים אתר
קטגוריה:מוזיאון תל אביב לאמנות: הדפסים
הקונגרס ה-115 של ארצות הברית

[300px|ממוזער|שמאל|[בניין הקפיטול]]
**הקונגרס ה-115 של ארצות הברית** התכנס בוושינגטון ב-3 בינואר 2017. כהונתו הסתיימה עם כינוס הקונגרס ה-116 ב-3 בינואר 2019.

המפלגה הרפובליקנית החזיקה ברוב בסנאט וברוב בבית הנבחרים (מאז נטלה אותם מידי המפלגה הדמוקרטית בעקבות הבחירות ב-2014 וב-2010, בהתאמה).

כהונת הקונגרס ה-115 חופפת לשתי השנים הראשונות בכהונתו של נשיא ארצות הברית דונלד טראמפ.

## הרכב הקונגרס ה-115
הקונגרס כולל:
*435 חברים בבית הנבחרים, שנבחרו בבחירות לקונגרס ב-2016. חלוקת המושבים בבית הנבחרים למדינות ארצות הברית נעשתה על פי תוצאות מפקד האוכלוסין שנערך ב-2010.
*100 סנאטורים, ש-34 מהם נבחרו בבחירות לקונגרס ב-2016. 33 סנאטורים שנבחרו בבחירות ב-2012 ו-33 שנבחרו בבחירות ב-2014 מוסיפים לכהן בסנאט.
*שישה חברים ללא זכות הצבעה המייצגים את האזורים המבודדים ואת מחוז קולומביה.

הקונגרס ה-115 היה המגוון ביותר עד אותה עת מבחינה גזעית ומגדרית. הוא כלל 104 נשים, מהם שיא של 21 נשים בסנאט. בקונגרס כיהנו 102 בני מיעוטים כולל שיא של 38 היספנים, שיא של 49 אפרו-אמריקאים ושיא של 15 אסייתים-אמריקאים. מבחינת זהות דתית, הקונגרס כלל רוב של חברים נוצרים, 30 חברים יהודים, שני מוסלמים, שלושה הינדים ושלושה בודהיסטים.

## הסנאט
בסנאט נכללים 52 חברים מהמפלגה הרפובליקנית, 46 חברים מהמפלגה הדמוקרטית ושני עצמאים
*נשיא הסנאט:
**עד 20 בינואר 2017 – ג'ו ביידן (סגן נשיא ארצות הברית, דמוקרט)
**מ-20 בינואר 2017 – מייק פנס (סגן נשיא ארצות הברית, רפובליקני)
*הנשיא הזמני של הסנאט: אורין האץ'
*מנהיג הרוב: מיץ' מקונל
*מנהיג המיעוט: צ'אק שומר.

## בית הנבחרים
בבית הנבחרים נכללים 241 חברים מהמפלגה הרפובליקנית, 194 חברים מהמפלגה הדמוקרטית.
*יושב ראש בית הנבחרים: פול ראיין
*מנהיג הרוב: קווין מקארתי
*מנהיגת המיעוט: ננסי פלוסי

## חלוקת המושבים בקונגרס

## אירועים מרכזיים בתקופת כהונת הקונגרס
* 5 בינואר 2017 – בית הנבחרים מגנה את החלטה 2334 של מועצת הביטחון של האו"ם, המגנה את ההתנחלויות.
*6 בינואר 2017 – מושב משותף של שני בתי הקונגרס לספירת קולות חבר האלקטורים בבחירות לנשיאות ב-2016.
*20 בינואר 2017 – כניסת הנשיא ה-45 דונלד טראמפ וסגן הנשיא ה-48 מייק פנס לתפקידיהם.

## ראו גם
*הקונגרס ה-114 של ארצות הברית

## קישורים חיצוניים

## הערות שוליים

*
115
קונגרס
קטגוריה:2018 בארצות הברית
קטגוריה:2017 בפוליטיקה
קטגוריה:2018 בפוליטיקה
ללא כותרת (415)

"**ללא כותרת (415)**" הוא הדפס מאת הציירת הישראלית אלימה.

## תיאור
ההדפס, כמו מרבית עבודתה של האמנית הוא הדפס מופשט גאומטרי, והוא נעשה בטכניקה של הדפס רשת. המספר '415' הוא מספר היצירה ברשימת יצירותיה של אלימה. העבודה הודפסה במהדורה של 30 עותקים, שהייתה חלק מסדרה של שלושה הדפסים, שנוצרו בשנת 1979, בסדנת ההדפס אותה ניהל שאול צייג בתל אביב-יפו.

סגנון העבודה חושף את השפעת סגנון המינימליזם ואת הקצוות החדים על יצירתה. הוא מתרכז בתיאור יחסים בין צבע לגאומטריה בפורמט. במרכז הפורמט שתי צורות מרובעות, בעלות קטעים קעורים מעט, הניצבות זו לצד זו. היחסים ביניהן מתבטאים הן בעימות בין הצבע האדום והכחול והן במרחק הפיזי בין שתיהן. האמנית שכללה עימות זה על ידי יצירת מעין מסגרת פנימית החוצה את שני המרובעים, הצבוע בגוון כהה יותר.

ההדפס הוצג בתערוכות "אלימה: הדפסים" (1990) במוזיאון לאמנות ישראלית ברמת גן ו"אלימה: בין מסגרת לחלון" (2009) במוזיאון תל אביב לאמנות.

## הערות שוליים

קטגוריה:הדפס ישראלי
קטגוריה:הדפסי רשת
קטגוריה:יצירות משנת 1979
אשרף בזנאני

ממוזער|יצירה של אשרף בזנאני: ה"אני" האמיתי שלי

**אשרף בזנאני** (בערבית: **أشرف بزناني**, באנגלית: **Achraf Baznani**; נולד ב-1979) הוא אמן מרוקאי, יוצר סרטים וצלם. הוא נולד במרקש בשנת 1979.

## ביוגרפיה
בזנאני החל את דרכו בעולם הצילום במקרה. הוא קיבל מצלמת קודאק מדגם Ektra compact 250 ליום הולדתו בגיל הנעורים. בזנאני לימד את עצמו ומעולם לא לקח שיעורי צילום. הוא יצר מספר סרטים קצרים וסרטים תיעודיים. ביניהם נכללים הסרטים "הליכה" משנת 2006 ו"הנאבד" משנת 2007. הסרט "המהגר" משנת 2007 זכה במספר פרסים לאומיים ובינלאומיים.

בזנאני מוכר בעיקר בתור הערבי הראשון בעולם שפרסם ספר תמונות שמבוסס על תמונות סוריאליסטיות. שני הספרים, "דרך עדשתי" ו-"בתוך חלומותיי" הם סוריאליסטיים. בזנאני תייג עצמו עם צלמי פרטי היומיום, צלמי הנופים והמצבים המשעשעים.

בתור ילד, אשרף בזנאני הוקסם ממיניאטורות סרטים ומקסם הסרטים. כך שכאשר צלם אוטודידקט זה החל את קריירת הצילום שלו, הוא החליט שאינו רוצה לצלם תמונות "רגילות" והחל להתמקד במניפולציה של תמונות, תוך שימוש ברעיונות אישיים, בנופים מחלומות ובדברים החשובים לו או שבהם הוא מאמין. הוא עצמו משמש כנושא המרכזי ברוב תמונותיו וזאת על מנת לתת מגע אישי בעולם החלומי, הסוריאליסטי והאירוני שהוא יוצר.

בסדרתו "בתוך חלומותיי", רוצה אשרף שאנשים יחשבו מחוץ לקופסה, יהרהרו ויתעמקו בתמונותיו הסוריאליסטיות. "הצופים ימצאו מראה שתשקף את תמונת חייהם ואת המצבים עימם הם נאבקים וכן את הבעיות עימם הם צריכים להתמודד בחיים האמיתיים".

עבודותיו הוצגו במספרים מגזינים בינלאומיים כגון פיקסארט, נשיונל ג'יאוגרפיק, ממבו, פוטו+, אמוצ'ר פוטוגרפר, פוטוגרף מלהור, דיגיטל פוטו מגזין וזום מגזין.

בשנת 2014 הוא השלים את "פרויקט 52", משימה אישית שלו שבה התחייב לצלם תמונה בכל שבוע ברצף במשך שנה.

## פרסים
* 2015: Best in the show in Park Art Fair International
* 2015: Merit in Sydney International Exhibition of Photography
* 2015: 1st Prize in B2zone art contest in Switzerland
* 2016: Honorable mention in Park Art Fair International
* 2016: 1st Place Winner – Golden Ribbon in Notindoor photography magazine contest
* 2016: Golden Orchid Grand Prize
* 2016: International Prize Colosseo, Roma, Italy
* 2016: KUNST HEUTE AWARD, Deutschland

## תצוגה
### 2020
* Corona Call, Berlin 

### 2017
* Artmuc, Munich, Germany
* Fine Art, Blank Art Gallery, Athene, Griekenland
* Nordart, Duitsland
* Biennale di Peschiera del Garda

## קישורים חיצוניים
* 

## הערות שוליים

קטגוריה:צלמים
קטגוריה:מרוקאים
קטגוריה:ילידי 1979
ספר החיים (סרט)

**ספר החיים** (באנגלית: **The Book of Life**) הוא סרט הנפשה ממוחשבת של פוקס המאה ה-20, אשר יצא לאקרנים ב-17 באוקטובר 2014. עלילת הסרט מתבססת על יום המתים ועל ספר החיים.

## עלילה
הסרט מהווה בעצם אגדה שמדריכה בטיול שנתי סיפרה לתלמידים.

לה מורטה ובעלה שיבאלבה מופיעים בתחילת הסיפור כאשר הם מתערבים על מי מבני התמותה מאנולו סנצ'ז או ג'ואקין (מבטאים חואקין) מונדרגון היו מתחתנים עם מריה פוסאדה.

במהלך הסרט מנולו איש יפה תואר מתאהב בנערה מריה, אך מכיוון ששיבאלבה רוצה שג'ואקין מונדרגון יתחתן עם מריה הוא שולח נחש בעל שני ראשים להכיש אל מאנולו ולהרוג אותו וכך למעשה רימה בהתערבות (כי נחש רגיל גורם רק לאובדן הכרה לזמן מה) דבר זה גורם ללה מורטה לכעוס עליו מאוד, אך לבסוף מוחלט שמנולו יצטרך להילחם בשוורים ולחסל אותם (דבר שאינו היה מסוגל לעשות) ורק אם יעשה זאת יוכל לחזור לחיים  בסופו של דבר מצליח לחזור לחיים ולזכות בליבה של מריה.

## מדבבים
*דייגו לונה - מאנולו סנצ'ז- מאנולו הוא נחמד רגיש אמיץ וחובב מוזיקה ברוב הסרט הוא מחזר אחרי מריה ובסוף מתחתן איתה.
*זואי סלדנה - מריה פוסאדה- מריה היא צעירה צעירה ומרדנית, בצעירותה הייתה למריה נטייה לפעול בלי לחשוב תחילה על דברים, מה שהיה גורם לה להסתבך למרות כוונותיה הטובות. בסוף הסרט נישאת למאנולו.
*צ'נינג טייטום - ג'ואקין מונדרגון- חואקין הוא חייל ידידותי, מונע-חובה, סמכותי ובטוח. החלום הגדול ביותר שלו הוא להיות גיבור גדול כמו אביו. לעיתים נתפס כמעט אנוכי.
*אייס קיוב - עושה הנרות- עושה הנרות הוא אדם עליז, עליז, עליז, מטורף ומאוהב, שמתייחס לאחרים בחמימות טובה. 
*רון פרלמן - שיבלבה, המושל של עיר השכחה מופיע על פני השטח כערמומי ואכזר.

## קישורים חיצוניים

* 

קטגוריה:סרטי 2014
קטגוריה:סרטי פוקס המאה ה-20
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:זוכי הפרס העולמי לפסקול: השיר המקורי
קטגוריה:סרטי אנימציה של פוקס המאה ה-20
קטגוריה:סרטי הנפשה מוזיקליים
דאלאס לונג

**דאלאס קראצ'ר לונג השלישי** (באנגלית: **Dallas Crutcher Long, III**; 13 ביוני 1940 - 10 בנובמבר 2024) היה אתלט אמריקאי. היה אלוף אולימפי (טוקיו 1964), אלוף ארצות הברית (1961) ושיאן עולם בהדיפת כדור ברזל.

## ביוגרפיה
לונג נולד בפיין בלאף, ארקנסו. הוא למד באוניברסיטת דרום קליפורניה.

בתחרות שנערכה בסנטה ברברה, קליפורניה ב-28 במרץ 1959 השווה לונג בהדיפת כדור ברזל את שיא העולם של פרי או'בריאן מארצות הברית בתוצאה של 19.25 מטר. שיא זה החזיק מעמד 4 חודשים ונשבר על ידי או'בריאן (19.30 מטר).

במשחקים הפאן אמריקאיים שנערכו בשיקגו, ארצות הברית בשנת 1959 זכה לונג במדליית כסף בהדיפת כדור ברזל בתוצאה של 18.51 מטר, אחרי פרי או'בריאן (19.04 מטר).

בתחרות שנערכה בלוס אנג'לס ב-5 במרץ 1960 הוא קבע שיא עולם חדש של 19.38 מטר. שיא זה החזיק מעמד שבועיים ונשבר על ידי בן ארצו ביל נידר (19.45 מטר). שבוע לאחר מכן, הוא החזיר לעצמו את שיא העולם בתחרות שנערכה בלוס אנג'לס כשקבע תוצאה של 19.67 מטר. שיא זה החזיק מעמד שבוע ונשבר על ידי ביל נידר (19.99 מטר).
באולימפיאדת רומא (1960) זכה לונג במדליית ארד בהדיפת כדור ברזל בתוצאה של 19.01 מטר, אחרי ביל נידר, שיאן העולם הטרי שקבע שיא אולימפי חדש של 19.68 מטר ופרי או'בריאן (19.11 מטר) ובכך זכו האמריקאים בכל המדליות.

באליפות ארצות הברית שנערכה בניו יורק בשנת 1961 זכה לונג במדליית זהב בהדיפת כדור ברזל בתוצאה של 18.95 מטר. בתחרות שנערכה בלוס אנג'לס ב-18 במאי 1962 החזיר לעצמו לונג את שיא העולם והעמידו על 20.08 מטר, שיפור לשיא של ביל נידר (20.06 מטר). הוא שיפר את שיאו זה 3 פעמים והעמיד אותו על תוצאה של 20.68 מטר. שיא זה החזיק מעמד חודשיים וחצי ונשבר על ידי בן ארצו רנדי מטסון (21.52 מטר).

באולימפיאדת טוקיו (1964) זכה לונג במדליית זהב בהדיפת כדור ברזל בשיא אולימפי חדש של 20.33 מטר, לפני רנדי מטסון (20.20 מטר) ווילמוש וריו מהונגריה (19.39 מטר).

לאחר שפרש מספורט תחרותי הוא עבד כרופא שיניים, אחר כך למד בבית ספר לרפואה ועסק ברפואת חירום.

נפטר ב-10 בנובמבר 2024.

## הישגים ותארים
* בסך הכל קבע לונג 7 שיאי עולם בהדיפת כדור ברזל באצטדיון.

## שיאים אישיים
* הדיפת כדור ברזל: 20.68 מטר (1964), **שיא עולם בעבר**
* זריקת דיסקוס: 52.51 מטר (1961)

## ראו גם
* התפתחות שיא העולם בהדיפת כדור ברזל 

## קישורים חיצוניים

קטגוריה:אמריקאים ילידי ארקנסו
קטגוריה:פיין בלאף: אישים
קטגוריה:הודפי כדור ברזל אמריקאים
קטגוריה:אלופים אולימפיים: הדיפת כדור ברזל (גברים)
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:אלופים אולימפיים אמריקאים: אתלטיקה
קטגוריה:זוכי מדליית ארד אולימפית אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת דרום קליפורניה
קטגוריה:רופאי שיניים אמריקאים
קטגוריה:ארקנסו: אתלטים
קטגוריה:אמריקאים שנולדו ב-1940
קטגוריה:אמריקאים שנפטרו ב-2024
סטאז' (רפואה)

**סטאז**' (בעברית: **צוֹעֲרוּת**) הוא שלב מקדמי בהכשרתו של רופא, הכולל עבודה מעשית בהשגחת רופאים בכירים במסגרת בית חולים, ומקובל בווריאציות מסוימות במדינות רבות, זאת, בשונה מהתמחות שהיא שלב מתקדם בהכשרת רופא.

## בישראל
בישראל, לאחר סיום 6 שנות לימודי רפואה בבית ספר לרפואה, ולאחר עמידה ב"בחינות רישוי" של משרד הבריאות, לפני קבלת הרישיון לעסוק ברפואה נדרשת שנת סטאז'. בעבר, שנת הסטאז' הייתה קרויה "השנה השביעית" ללימודי הרפואה.

במהלך הסטאז' חל איסור על רישום מרשמים (רצפטים), תעודות לידה, תעודות פטירה, חוות דעת רפואיות ותעודות כלשהן. כמו כן, אין הסטאז'ר (בעברית: **הרופא הצוער**, או בקיצור: **הצוער**) רשאי לחתום על שחרור חולה מחדר מיון, מחלקה בביה"ח או כל מתקן רפואי אחר. מלבד הגבלות אלה, על הסטאז'ר חלות כל הזכויות והחובות של רופא מורשה.

לאחר שסיים בהצלחה את שנת הסטאז', משרד הבריאות מנפיק לו רישיון לעסוק ברפואה (תחילה "רישיון זמני", ולאחר מספר חודשים, "רישיון קבוע").

שנת הסטאז' מתבצעת באחד מבתי החולים שהוכרו לסטאז' על ידי המועצה המדעית של הר"י, והסטאז'ר מופנה על פי הגרלה.

מקצועות חובה בסטאז': רפואה פנימית, כירורגיה ורפואת ילדים. משנת 2008 ישנם מסלולים ישירים לסטאז' במקצועות הללו.

תפקידו של הסטאז'ר מגוון. הסטאז'ר משתתף בעבודה השוטפת במחלקה, מבצע רוטינה של לקיחת בדיקות דם, קבלות ושחרורים של חולים (כשרופא בכיר מאשר וחותם), משתתף ב"ביקור רופאים", ועל פי דרישות הרופאים הבכירים שבמחלקה מכין הרצאות וכדומה. בסיום הסטאז' במחלקה מקבל הערכה מקצועית של מנהל המחלקה.

בשנת הסטאז' הסטאז'ר מקבל שכר, שאחד המרכיבים הבסיסיים שלו הוא מספר התורנויות שהסטאז'ר מבצע (תורנויות במחלקה, ותורנויות חדר מיון).

לאחר תום שנת הסטאז' וקבלת רישיון לעסוק ברפואה, רשאי הרופא שסיים בהצלחה את שנת הסטאז' לבחור לעצמו מסלול התמחות, הנמשך מספר שנים. רופא שמחליט לא לעבור התמחות נחשב לרופא כללי.

על מנת להתחיל את שנת הסטאז', על הסטאז'ר להגיש את עבודת הגמר שלו, זאת בדומה לבוגרי אוניברסיטאות באירופה, אשר מגיעים לסטאז' לאחר שסיימו את עבודת הגמר.

הרישיון לעסוק ברפואה תקף רק למדינת ישראל. במידה והרופא שסיים סטאז' מעוניין לצאת לעבוד באירופה או בארצות הברית חלה עליו החובה לעבור בחינות הסמכה מחדש, במקום העבודה החדש.

הסטאז'רים בישראל מאוגדים ב"ארגון הסטאז'רים לרפואה בישראל" (אסל"י).

## לקריאה נוספת

* כרמל שר, **סטאז'ר: על החיים ועל המוות**, הוצאת שולחן כתיבה, 2025 (ספר אוטוביוגרפי של רופא צעיר, המתאר שנה אחת בחייו של סטאז'ר).

## קישורים חיצוניים

* סטאז' ברפואה בישראל, משרד הבריאות
* לימודי הסטאז' - לימודים לתואר ד"ר לרפואה, בית הספר לרפואה ע"ש סאקלר, אוניברסיטת תל אביב 
* תקנון סטאז', הפקולטה לרפואה, האוניברסיטה העברית בירושלים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ישראל: בריאות ורפואה
קטגוריה:רפואה: לימודים והדרכה
פרדריק הנדריק, נסיך אורנז'

**פרדריק הנדריק, נסיך אורנז**' (; 29 בינואר 1584 – 14 במרץ 1647) היה הסטאדהאודר של הרפובליקה ההולנדית, ונסיך אורנז' בין השנים 1625–1647. נודע בהצלחתו במצור על 'ס-הרטוחנבוס בשנת 1629.

## ביוגרפיה
### ילדותו
נולד בדלפט ב-29 בינואר 1584, כבנם של וילם הראשון, נסיך אורנז' ואשתו הרביעית לואיז דה קוליני, בתם של גאספאר דה קוליני השני ושארלוט דה לאוואל. כשהיה בן חצי שנה נרצח אביו, ואחיו למחצה מאוריץ, נסיך אורנז' ירש את תפקידו כסטאדהאודר של המחוזות השונים בהולנד. פרדריק הנדריק חונך על ידי אחיו חינוך צבאי, ומונה לגנרל בצבא ההולנדי.

בשנת 1625 כפה מאוריץ על פרדריק הנדריק להתחתן, והוא התחתן עם אמליה מזולמס-בראונפלס, בתו של יוהאן אלברכט הראשון, רוזן זולמס-בראונפלס.

### שלטונו
לאחר פטירת אחיו מאוריץ בשנת 1625 ירש פרדריק הנדריק את תפקידו כסטאדהאודר של המחוזות השונים בהולנד, ואת התואר "נסיך אורנז'", ומונה למפקד הצבא ההולנדי. פרדריק הנדריק הוכיח את עצמו כגנרל טוב כמעט כמו אחיו, וכמדינאי ופוליטיקאי הרבה יותר טוב. במשך עשרים ושתיים שנים הוא שלט ברפובליקה ההולנדית, ותקופתו נחשבת לתור הזהב של הולנד. פרדריק הנדריק זכה בכמה ניצחונות צבאיים ימיים גדולים, על ידי הפיכתו של הצי ההולנדי לאחד הציים הטובים ביותר באותה תקופה.

פרדריק הנדריק זכה בכמה ניצחונות חשובים ביותר על הכוחות הספרדים, ביניהם כיבוש חרונלו בשנת 1627, המצור על 'ס-הרטוחנבוס בשנת 1629, כיבוש מאסטריכט בשנת 1632, ברדה בשנת 1637 והולסט בשנת 1645. בנוסף כרת פרדריק הנדריק ברית עם ממלכת צרפת נגד ספרד, אך לבסוף החליט להגיע לידי הסכם שלום עם הספרדים ולסיים את מלחמת שמונים השנים.

ב-14 במרץ 1647 מת פרדריק הנדריק בהאג, ובמקומו עלה לשלטון בנו וילם השני, נסיך אורנז'.

## משפחתו
בשנת 1625 התחתן פרדריק הנדריק עם אמליה מזולמס-בראונפלס, בתם של יוהאן אלברכט הראשון, רוזן זולמס-בראונפלס ואגנס מזיין-ויטגנשטיין, ממנה נולדו לו 9 ילדים:
* וילם השני, נסיך אורנז' (1626–1647)
* לואיזה הנרייטה מנסאו (1627–1667)
* הנרייטה אמליה (1628)
* אליזבת (1630)
* איזבלה שארלוטה (1632–1642)
* אלברטינה אגנס מנסאו (1634–1696)
* הנרייטה קתרינה מנסאו (1637–1708)
* הנדריק לודווייק (1639)
* מריה (1642–1688)

בנוסף היה לפרדריק הנדריק ילד לא חוקי, שנולד לו קודם נישואיו.

## אילן יוחסין

## קישורים חיצוניים

* 

קטגוריה:נסיכי אוראניה-נסאו
קטגוריה:אישים הקבורים בכנסייה החדשה בדלפט
קטגוריה:ילידי 1584
קטגוריה:נפטרים ב-1647
קרולינה קובלקביץ'

**קרולינה קובלקביץ**' (בפולנית: **Karolina Kowalkiewicz**; נולדה ב-15 באוקטובר 1985) ידועה גם בכינוי **KK** היא לוחמת MMA פולנייה, והאלופה לשעבר במשקל זבוב  של ה-KSW . קובלקביץ' חתומה בארגון ה-UFC בקטגוריית משקל קש .

## קריירה
בגיל 16, קובלקביץ' החליטה שהיא רוצה ללמוד הגנה עצמית והחלה ללמוד קרב מגע. לדבריה הבינה מיד שעולם אמנויות הלחימה הוא ייעודה המקצועי ולאחר מספר שנים, הפכה למאמנת קרב מגע. בגיל 27, רצתה להתפתח באמנויות לחימה אחרות והחלה להתמקצע בענף ה-MMA. הלוחמות שהיוו עבורה השראה בענף הן כריס סייבורג , ג'ינה קראנו, רונדה ראוזי ויואנה ינדז'ייצ'יק. 

הקרב המקצועני הראשון ב-MMA בו השתתפה נערך במאי 2012. בדצמבר 2012, החלה להילחם במסגרת ארגון ה-MMA הפולני, KSW, וב-8 ביוני 2013 זכתה בתואר האליפות במשקל זבוב. בנובמבר 2014, נלחמה בקרב במסגרת ארגון ה-MMA לנשים, Invicta FC . בשנת 2015, חתמה על חוזה עם ארגון ה-UFC (ארגון ה-MMA הגדול בעולם), החלה להילחם במסגרתו, ונכון ליוני 2017, היא מדורגת בו שנייה. ב-12 בנובמבר 2016, קובלקביץ' התמודדה לראשונה בקרב על אליפות העולם במשקל קש במסגרת אירוע UFC 205  מול האלופה יואנה ינדז'ייצ'יק, וספגה את ההפסד הראשון שלה בקריירה המקצוענית, כשנוצחה על ידי ינדז'ייצ'יק בהחלטת שופטים אחידה. ב-3 ביוני 2017, במסגרת אירוע UFC 212, התמודדה מול הלוחמת קלאודיה גדליה  ונוצחה בסיבוב הראשון באמצעות חניקה אחורית. ב-21 באוקטובר 2017, התמודדה מול הלוחמת ג'ודי אסקבל  וניצחה בהחלטת שופטים אחידה. ב-7 באפריל, במסגרת אירוע UFC 223 , התמודדה נגד הלוחמת פליס הריג  וניצחה בהחלטת שופטים חצויה. ב-8 בספטמבר, במסגרת אירוע UFC 228 , התמודדה נגד הלוחמת ג'סיקה אנדרז'  והפסידה בנוקאאוט בסיבוב הראשון.

קובלקביץ' היא הלוחמת היחידה ב-UFC עם מיומנות קרב מגע.

## תוצאות קרבות MMA

## ראו גם
*יואנה ינדז'ייצ'יק

## קישורים חיצוניים

* 
*  הקרב המלא בין קרולינה קובלקביץ' לרוז נמיונס (אירוע UFC 201ׂ) - ערוץ היוטיוב של ה-UFC
* Mike Bohn and Abbey Subhan, UFC 205's Karolina Kowalkiewicz plans to give champ Jedrzejczyk 'hardest fight of her life', MMAjunkieNovember 9, 2016. 
*  פרומו הקרב בין קובלקביץ' לינדז'ייצ'יק (אירוע UFC 205) - ערוץ היוטיוב של ה-UFC.

## הערות שוליים

קטגוריה:אמניות לחימה פולניות
קטגוריה:לוחמות אליפות הלחימה האולטימטיבית
קטגוריה:פולניות שנולדו ב-1985
קטגוריה:פולנים שנולדו ב-1985
משלחת ת'ורנטון

250px|ממוזער|שמאל|מפה פורטוגזית של האזור, מסוף המאה ה-16
**משלחת ת'ורנטון** (באנגלית: **Thornton expedition**; באיטלקית: **Spedizione Thornton**) הייתה משלחת גילוי ארצות שנשלחה בשנת 1608 ביוזמתו של פרדיננדו הראשון דה מדיצ'י, הדוכס הגדול של טוסקנה, לאתר שטח להתיישבות, איתור משאבי טבע ופיתוח תחנת מסחר תחת ריבונות הדוכסות הגדולה של טוסקנה בדלתא של האמזונאס (באזור שהוא כיום גיאנה הצרפתית). היה זה ניסיון הקולוניאליזם היחיד של מדינה איטלקית ביבשת אמריקה. 

המשלחת, שמנתה שתי ספינות מדגם קרוולה, הפליגה מנמל ליבורנו בספטמבר 1608 תחת פיקודו של האנגלי רוברט ת'ורנטון, שביקש מקלט מדיני בדוכסות הגדולה של טוסקנה, לאחר שהואשם במולדתו בשוד ימי. המשלחת שבה לאותו נמל ביוני 1609, לאחר מסע מוצלח בו לא איבד ת'ורנטון איש מאנשיו. ת'ורנטון תר את שפכי האמזונס והאורינוקו ואת צפון ברזיל, נחת באזור שבו נמצאת היום העיר קאיין ואיתר שטח כנדרש. ת'ורנטון דיווח שהמקום עשיר בסחורות כעץ סיסם, קנה סוכר, פלפל, כותנה ובושם (בלזם) הוא אף הביא עמו חמישה או שישה ילידים, אשר סיפרו על עושרה של ארצם בזהב וכסף. כל הילידים פרט לאחד מתו עד מהרה מאבעבועות שחורות, והנותר למד לדבר איטלקית וחי בחצר דוכס טוסקנה.

אולם, עם שובו של ת'ורנטון לליבורנו נודע לו כי פטרון המשלחת, פרדיננדו דה מדיצ'י, נפטר כבר בפברואר ובנו ויורשו קוזימו השני, אינו מגלה עניין בנושא. על אף שכבר הייתה תוכנית לשגר משלחת שנייה ובה מתיישבים מליבורנו ומלוקה בקיץ 1609, נעצר המיזם ולא קרם עור וגידים.

## קישורים חיצוניים

* John Temple Leader, ''Life of Sir Robert Dudley, Earl of Warwick and Duke of Northumberland : Illustrated with letters and documents from original sources, collected by the author, and hitherto inedited'' (1895) pp. 124-126
* Italian Empire in America


קטגוריה:טוסקנה
קטגוריה:מגלי ארצות בריטים
קטגוריה:גיאנה הצרפתית
ג'אנג ג'ה-שין

**גָ'אנְג גְ'ה-שִׂין** (בסינית: **張志新**; 5 בדצמבר 1930 - 4 באפריל 1975) הייתה דיסידנטית במהלך המהפכה התרבותית בסין, אשר התפרסמה בשל הביקורת שלה על פולחן האישיות של מאו דזה-דונג והשמאל הקיצוני. היא הייתה כלואה במשך שש שנים (1969 עד 1975), עונתה, ואז הוצאה להורג בגין החזקת דעות סותרות לקו הרשמי בעודה חברה רשומה במפלגה הקומוניסטית. חברת מפלגה נוספת אשר הביעה הסכמה עם ז'אנג נידונה ל-18 שנות מאסר.

ג'ה-שין לא ראתה עצמה כאנטי-קומוניסטית, אלא כ"מרקסיסטית אמיתית", ומבחינתה מאו עיוות את המטרה הקומוניסטית. גם בכלא, המשיכה לטעון שהיא חברה נאמנה במפלגה. רבות מהשקפותיה היו דומות לאלה של המנהיגים הקומוניסטים שבאו לאחר שלטונו של מאו. מסיבה זו, טוהר שמה על ידי המזכיר הכללי הו יאובאנג והיא הוכרה בתור מרטירית של המהפכה וכ"קומוניסטית למופת".

## ביוגרפיה
ג'אנג ג'ה-שין נולדה בטיינג'ין בשנת 1930. היא למדה באוניברסיטת רנמין מ-1951 עד 1952, ולאחר מכן עבדה באוניברסיטה. מאוחר יותר, ז'אנג הצטרפה למחלקת התעמולה של המפלגה הקומוניסטית במחוז ליאונינג.
דוגמה לעמדות שהביעה ז'אנג והביאו למעצרה:

## מאסר ועינויים
ב-1969 נכלאה ג'אנג ג'ה-שין בתא זעיר בשל הערותיה לגבי מאו. את הזמן בכלא העבירה בקריאת ספרים, אותם קנתה במעט כסף שהצליחה לחסוך במסגרת כליאתה. את הערותיה לספרים הייתה כותבת על נייר טואלט, עד שהחרימו הסוהרים את העט שלה. במשך שנה וחצי הוחזקה לעיתים קרובות כבולה באזיקי רגליים וברתמה. בכלא הכריזה שהמפלגה "תענש בידי ההיסטוריה; אם לא במוקדם, אז במאוחר".

המפלגה אילצה אותה לחתום על מסמכי גירושין. מכיוון שכלאו אותה במתקן כליאה של גברים, היא גם נאנסה ועונתה. לאסירים הגברים נאמר שהם יכולים להפחית מעונשם אם הם יהיו מוכנים לענות את ז'אנג.

במפגש פוליטי שארגנה בכלא כדי להוקיע את לין ביאו, צעקה שהאחריות למעשיו של לין צריכה להיות מוטלת על מאו. מזכיר מפלגה ממחוז ליאונינג הכריז שצריך להוציא אותה להורג במהירות האפשרית. מכיוון שרוב ההליכים המשפטיים הושעו במהלך מהפכת התרבות, רוב התיקים הוכרעו ללא שופטים או משפטים, אלא על ידי ועדות שונות של המהפכה ושל המפלגה הקומוניסטית.

## מוות ושיקום
בשנת 1975 הובאה ג'אנג למגרש ההוצאה להורג בדונגלינגדה, שן-יאנג, שם נקשרה לעמוד, ואז שופדה והוצאה להורג בעריפת ראשה. מילותיו האחרונות היו: "מפלגה, מפלגתי! לאן את רוצה לקחת אותי?" ארבע שנים אחרי הריגתה, באביב של 1979, היא הוכרזה רשמית כמרטירית של המהפכה; ה-4 באפריל 1979 הוכרז כיום לזכרה. למרות שהתחילה חקירה בעניינה, היא הופסקה על ידי מנהיג המפלגה הו יאובאנג.

## הנצחה
בפארק העם במרכז גואנגג'ואו, הועמד לזכרה של ג'אנג ג'ה-שין פסל בשם "מנגשי" (האמיצה). הפסל מציג דמות של לוחמת עירומה יורה חץ מגב סוס, והכיתוב לרגלי הפסל הוא "מוקדש לכל מי שנאבק למען האמת".

## קישורים חיצוניים

## הערות שוליים

קטגוריה:מתנגדי משטר סינים
קטגוריה:אישים שהוצאו להורג בסין
קטגוריה:נשים שהוצאו להורג בעריפת ראש
קטגוריה:סיניות שנולדו ב-1930
קטגוריה:סינים שנולדו ב-1930
קטגוריה:נפטרות ב-1975
קטגוריה:סינים שנפטרו ב-1975
הארמייה השלישית (רומניה)

**הארמייה השלישית** (ברומנית: **Armata a 3-a Română**) הייתה ארמייה רומנית, שפעלה מסוף המאה ה-19 עד לשנת 1990, ולחמה ממלחמת העולם הראשונה ועד למלחמת העולם השנייה.

## היסטוריה
### מלחמת העולם הראשונה
עם הצטרפות רומניה לצד מדינות ההסכמה, נפרסה הארמייה השלישית בגבול עם ממלכת בולגריה, בעוד ששאר הצבא תקף בטרנסילבניה. בספטמבר 1916 הותקפה הארמייה על ידי צבא בולגרי-גרמני בפיקוד אוגוסט פון מקנזן, ונחלה תבוסה בקרב טורטוקאיה. לאחר מכן לחמה הארמייה הקרבות השונים, ולאחר נפילת בוקרשט בדצמבר 1916 פורקה הארמייה.

### מלחמת העולם השנייה
הארמייה לחמה לצד הוורמאכט במהלך מבצע ברברוסה בגזרה הדרומית, והשתתפה בקרב אודסה ובקרב הראשון על חצי האי קרים. בשנת 1942 לחמה הארמייה בקרבות סביב סטלינגרד, והותקפה על ידי הרוסים במבצע אורנוס. התמוטטותה של הארמייה הביאה לכיתור הארמייה הגרמנית השישית בסטלינגרד, ולבסוף לנפילת שרידיה בשבי.

לאחר מכן לחמה הארמייה בקרבות השונים באוקראינה וברומניה, ולאחר מעבר ממלכת רומניה לצד בעלות הברית במהלך מבצע יאשי-קישינב, לחמה הארמייה לצד הצבא האדום בקרבות בהונגריה עד סוף המלחמה.

### המלחמה הקרה
הארמייה התקיימה במהלך המלחמה הקרה כחלק מברית ורשה, ופורקה לאחר קריסת ברית המועצות.

## ראו גם
* קרב סטלינגרד

## קישורים חיצוניים
* הארמייה השלישית בחצי האי קרים

קטגוריה:יחידות צבא רומניות במלחמת העולם השנייה
קטגוריה:רומניה במלחמת העולם הראשונה
3
קטגוריה:ארמיות במלחמת העולם השנייה
מיכאיל קטוקוב

**מיכאיל יפימוביץ' קטוקוב** (ברוסית: **Михаил Ефимович Катуков**; 17 בספטמבר 1900 - 8 ביוני 1976), פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.

## ביוגרפיה
### קריירה צבאית
קטוקוב נולד ב-17 בספטמבר 1900 בכפר במחוז מוסקבה, ובשנת 1919 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת כמפקד כוח טנקים, ובשנת 1935 סיים את לימודיו באקדמיה הצבאית על שם סטלין. בשנת 1936 הועלה לדרגת קפיטן, ובשנת 1938 במהלך הטיהורים הגדולים מונה למפקד חטיבת הטנקים הקלה ה-5, שהשתייכה לקורפוס הממוכן ה-25. ביולי 1940 מונה למפקד דיוויזיית הטנקים ה-20, שהשתייכה לקורפוס הממוכן ה-9.

### מלחמת העולם השנייה
בפרוץ המתקפה הגרמנית ב-22 ביוני 1941, פיקד קטוקוב על דיוויזיית הטנקים ה-20, ולחם עמה בקרב ברודי. באוגוסט 1941 מונה למפקד חטיבת הטנקים ה-4, ופיקד עליה במהלך הקרב על מוסקבה. לאחר שהצליח לבלום את כוחות ארמיית הפאנצר השנייה על יד טולה, הפכה חטיבתו לחטיבת הטנקים ה-1 של המשמר. באפריל 1942 מונה קטוקוב למפקד קורפוס הטנקים ה-1, ובאוגוסט אותה שנה מונה למפקד הקורפוס הממוכן ה-3, עמו לחם במהלך מבצע מארס. בינואר 1943 מונה קטוקוב למפקד ארמיית הטנקים הראשונה, ופיקד עליה במהלך קרב קורסק, קרב דנייפר ובמבצע דנייפר-קרפטי. באפריל 1944 שונה שם הארמייה לארמיית המשמר המשוריינת הראשונה, ובספטמבר אותה שנה לחם עמה במבצע לבוב-סנדומייז', ועל כך קיבל ב-23 בספטמבר את עיטור גיבור ברית המועצות. בינואר 1945 לחמה הארמייה שבפיקודו במבצע ויסלה-אודר, וב-18 בינואר כבשה הארמייה את העיר לודז'. בחודשים פברואר ומרץ לחמה הארמייה בפומרניה המזרחית, וב-6 באפריל קיבל שוב את עיטור גיבור ברית המועצות. באפריל פיקד קטוקוב על הארמייה במהלך הקרב על ברלין, והשתתף בהבקעת הקו הגרמני ברמות זלו. לאחר מכן צלחה הארמייה בפיקודו את נהר השפרה יחד עם ארמיית המשמר השמינית, ולחמה בברלין עד לכניעתה ב-2 במאי.

### לאחר המלחמה
לאחר המלחמה פיקד קטוקוב על כוחות השריון הסובייטיים בגרמניה, ובשנת 1955 מונה למפקח הכללי של הצבא האדום. בשנת 1963 פרש קטוקוב לביתו, וב-8 ביוני 1976 מת בביתו שבמוסקבה, ונקבר בבית העלמין נובודוויצ'יה.

## קישורים חיצוניים

* מיכאיל קטוקוב 
* 

קטגוריה:מעוטרי אות השירות המצוין
קטגוריה:אנשי הצבא האדום במלחמת העולם השנייה
קטגוריה:מרשלים בחיל השריון הסובייטי
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור סובורוב
קטגוריה:מעוטרי עיטור הדגל האדום
קטגוריה:מעוטרי עיטור קוטוזוב
קטגוריה:מעוטרי הכוכב האדום
קטגוריה:מעוטרי עיטור בוגדן חמלניצקי
קטגוריה:מעוטרי צלב גרונוולד
קטגוריה:מפקדי ארמיות בצבא האדום במלחמת העולם השנייה
קטגוריה:אנשי הצבא האדום בקרב קורסק
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1900
קטגוריה:סובייטים שנפטרו ב-1976
ספארי וורלד

[ממוזער|תצוגת ה[זברה|זברות.]]
[ממוזער|הופעת [דולפין|דולפינים]]
**ספארי וורלד** (תרגום: עולם הספארי) הוא אתר תיירותי בבנגקוק, בירת תאילנד, המורכב משני פארקים: פארק ספארי ופארק ימי.

האתר, המופעל על ידי החברה הציבורית "עולם הספארי", נפתח ב-1988, עם שטח של 480 אקר בגן החיות הפתוח, ו-180 אקר בפארק הציפורים שבו. ב-1989 החל שיפוץ במטרה לשפר את יעילות השימוש בקרקע, כך שכיום השטח הכולל עבור גן החיות הפתוח ופארק המים הוא רק 200 אקר.

גן החיות הפך לאתר תיירות פופולרי. ב-1 בפברואר 1994 גדל ההון הרשום של החברה המפעילה את האתר ל-1,500 מיליון באט, והיא שינתה את שמה לשם "החברה הציבורית עולם הספארי בע"מ". שנה לאחר מכן התקבלה החברה לבורסה לניירות ערך של תאילנד, והפכה לחברה הראשונה המפעילה פארק שעשועים הרשומה בבורסה זו.

## ספארי פארק
ספארי פארק הוא חלק באתר הכולל מסלול של כ-8 ק"מ, שנסיעה בו אורכת כ-45 דקות. בספארי מאות חיות מכל רחבי העולם, בהן טיגריסים ואריות. האתר מציע מופעים יומיים של האכלת החיות.
[שמאל|ממוזער|האכלת [ג'ירף|ג'ירפות בספארי פארק]]

## הפארק הימי
הפארק הימי הוא חלק אחר באתר, ובו מגוון בעלי חיים ביבשה, בים ובאוויר. בפארק מוצעות אטרקציות כגון מסע בנהר בג'ונגל, מופעים יומיים, פעלולי מים, סקי מים, וצפייה בדולפינים, ציפורים, אורנגאוטנים, אריות ים, טיגריסים לבנים, גן תנינים ועוד.

## ביקורת
הפעילות באתר שנויה במחלוקת בשל סוגיות הקשורות בשמירה וטיפול בבעלי חיים בגן החיות. הפעלת האתר הייתה נתונה לאורך השנים לביקורת של ארגונים בינלאומיים למען זכויות בעלי החיים. בין השאר נטען כי הטיפול באורנגאוטנים ובפילים לוקה בחסר, וכי באתר חיים אריות ונמרים בתוך כלובים צפופים, כדי להקל על התיירים להצטלם עימם. בין השאר עסקו בכך ג'ים ואליסון קרונין, מייסדי ארגון "עולם הקוף", וארגון אנשים למען יחס מוסרי לבעלי חיים. ב-2013 הוקדש לפעילות בפארק זה פרק של הסדרה הבריטית "Wildlife SOS" העוסקת בהצלת בעלי חיים.

## קישורים חיצוניים

* 
* עולם הספארי בבנגקוק, באתר tripo

## הערות שוליים

קטגוריה:בנגקוק: פארקים
קטגוריה:אסיה: גני חיות
קרב וייט פליינס

**קרב וייט פליינס** היה קרב במערכה על ניו-יורק וניו-ג'רזי במלחמת העצמאות של ארצות הברית, שהתרחש ב-28 באוקטובר 1776, ליד וייט פליינס, ניו-יורק, בין הצבא הקונטיננטלי של ארצות הברית לצבא הבריטי.

## הקרב
בעקבות הנסיגה של הצבא הקונטיננטלי תחת פיקודו של ג'ורג' וושינגטון צפונה מניו יורק, הנחית גנרל ויליאם האו, מפקד הצבא הבריטי, חיילים במחוז וסטצ'סטר, מתוך כוונה למנוע מוושינגטון דרך מילוט. בעקבות התראה על מהלך זה, נסוג וושינגטון רחוק יותר, והקים עמדה בכפר וייט פליינס, אך לא הצליח לבסס שליטה חזקה במקום. בהתקפה הבריטית שנעזרה בגדודים הסיאנים, נפרצו אגפיו של הצבא הקונטיננטלי, ובעקבות ההפסד, הורה וושינגטון על חייליו לסגת צפונה.

מאוחר יותר, רדף הצבא הבריטי אחר צבאו של וושינגטון ברחבי ניו ג'רזי עד אשר נסוג וושינגטון לפנסילבניה. אז, חצה וושינגטון את נהר הדלאוור חזרה לניו ג'רזי, והפתיע את חיל המצב ההסיאני בטרנטון ב-26 בדצמבר, בקרב שידוע היום כקרב טרנטון.

## קישורים חיצוניים

* 

## הערות שוליים

וייט פליינס
ולריאן ועיר אלף הכוכבים

**ולריאן ועיר אלף הכוכבים** (באנגלית: **Valerian and the City of a Thousand Planets**) הוא סרט פעולה ומדע בדיוני צרפתי בשפה האנגלית. הסרט הופק, נכתב ובוים על ידי היוצר הצרפתי לוק בסון, ומבוסס על סדרת קומיקס צרפתית בשם "ולריאן ולורלין" מאת פייר כריסטין וז'אן קלוד מז'יר.

בסרט מככבים קארה דלווין ודיין דיהן, והוא יצא לאקרנים ב־26 ביולי 2017 בצרפת.

## עלילה
ולריאן (דיין דיהן) ולורלין (קארה דלווין) הם שני סוכנים של ממשלת הטריטוריות האנושיות ואחראים על שמירת הסדר ברחבי היקום. ולריאן חושק בשותפתו למקצוע ומפעיל עליה גינוני חיזור שוב ושוב, אך לורלין מסתייגת מן העבר הזוגי הענף שלו. מפקדם של השניים (קלייב אוון) שולח אותם למשימה בעיר הגלקטית המרהיבה ביופייה - אלפא. העיר היא מטרופולין המורכבת מאלף מינים מכל קצוות היקום. 17 מיליון תושבי אלפא התכנסו יחדיו לאורך זמן לאיחוד הכישרון, הטכנולוגיה והמשאבים העומדים לרשותם, למען טובת הכלל. אך לא כל התושבים חולקים מטרה משותפת זו, וכוחות בלתי נראים מציבים את שאר התושבים בסכנה.

## דמויות
*דיין דיהן - קפטן ולריאן, סוכן מיוחד העוסק בחלל והזמן, שותפה ומאהבה של לורלין.
*קארה דלווין - סגן לורלין, סוכנת מיוחדת העוסק בחלל והזמן, שותפתו ומאהבתו של ולריאן.
*קלייב אוון - ארון פיליט, המפקד של ולריאן ולורלין.
*ריהאנה - באבל, בדרנית משנת-צורה.
*אית'ן הוק - ג'ולי, סרסור.
*הרבי הנקוק - שר הביטחון של האנושות.
*קריס וו - קפטן נזה.
*רוטגר האוור - נשיא פדרציית המדינות העולמית.
*ג'ון גודמן - איגון סירוס (דיבוב), פיראט חלל והפושע המבוקש ביותר בגלקסיה.
*אליזבת דביקי - הקיסרית האבאן לימאל (דיבוב).
*סשה לוס - הנסיכה ליחו-מינה

## פיתוח
[ימין|ממוזער|281x281 פיקסלים|דלווין, דיהן ובסון בכנס [קומיק-קון, סן דייגו|קומי קון בסן דייגו ב-2016]]
ב-2012 הוכרז כי לוק בסון מתכנן לעשות סרט בהשראת הקומיקס הצרפתי "ולריאן ולורלין" שפורסם בשנת 1967 וזכה להצלחה רבה (נמכרו 10 מיליון עותקים והסדרה תורגמה ל-21 שפות).

ב-12 במאי 2015, צייץ בסון בחשבון הטוויטר שלו כי הוא יכתוב ויביים את הסרט וכי קארה דלווין ודיין דיהן יככבו בו. הסרט מהווה את חזרתו של בסון לסוגת האופרת חלל, לאחר 20 שנה מצאת סרטו האלמנט החמישי, והמשך התעסקות במדע בדיוני לאחר הצלחת סרטו לוסי.

תקציב הסרט עמד על כ-197 מיליון אירו, ונכון ל-2017 זהו התקציב הגבוה ביותר לסרט צרפתי. בריאיון לרדיו הצרפתי באוגוסט 2015 אמר בסון כי לצלם את הסרט בצרפת יהיה יקר מידי. העובדה שהסרט דובר שפה זרה (אנגלית) שוללת ממנו את האפשרות לקבלת זיכוי מס מהמדינה, על אף שצילום הסרט בצרפת היה מייצר מקומות עבודה לכ-1,200 אנשי צוות. לבסוף הותאמו הקריטריונים על מנת לקבל זיכוי מס עבור הסרט, והצילומים נערכו באולפנים בבעלות בסון מצפון לפריז.

## קישורים חיצוניים

* 
* מאמר על סדרת הקומיקס ולריאן - סוכן זמן-חלל, באתר בלי פאניקה
**ביקורות:**
* 
* נבו טרבלסי, "ולריאן ועיר אלף הכוכבים": פוטנציאל עצום, פספוס אדיר, באתר פרוגי, 20 ביולי 2017
* 
* 
* 
* 

קטגוריה:סרטים צרפתיים
קטגוריה:סרטים באנגלית
קטגוריה:סרטי 2017
קטגוריה:סרטי פעולה צרפתיים
קטגוריה:סרטי מדע בדיוני
קטגוריה:סרטי מדע בדיוני מ-2017
בורג (סרט)

**בורג** הוא סרט ישראלי משנת 2014 בבימויה של שירה גפן, ובכיכובן של שרה אדלר וסמירה סרייה.

## תקציר העלילה
הסרט מביא את סיפורן של שתי נשים, מיכל ונאדין. מיכל היא אמנית פלסטית מצליחה המתגוררת בירושלים. היא מזמינה מחברת ריהוט בשם "איתקה" (מעין פרודיה על "איקאה") מיטה זוגית חדשה, אך כאשר זו מובאת אל ביתה מתברר שאחד הברגים הנחוצים להרכבתה, חסר. בבוקר אחד היא נופלת ממיטתה, ומאבדת את הזיכרון. נאדין, פלשתינאית שחיה במחנה פליטים יחד עם אחיה הגדול, אמה נפטרה ואביה כלוא בישראל, לא נשואה למורת רוחה של החברה, אך כמהה לילד. את רוב זמנה היא מבלה במחסומים בדרכה לעבודה במפעל, שם היא מועסקת בהכנסת ברגים לשקיות. נאדין מפוטרת מעבודתה בעקבות תלונתה של מיכל על הבורג החסר. הכל משתנה כשחייל מתבלבל ביניהן במחסום ושולח את כל אחת לביתה של האחרת. בסדרת סצנות סוריאליסטיות, הן מתחילות להתחלף בזהויותיהן ובחייהן, משני צידיו של המחסום.

מהסרט נגנזו שלוש סצנות שהורדו בעריכה הסופית, בהן כיכבה שני פרידן, אשתו לשעבר של אחיה של הבמאית אביב גפן.

## השחקנים
* שרה אדלר - מיכל
* סמירה סרייה - נאדין
* דוריד לידאווי
* נעמה שוהם
* זיאד בכרי

## הפצה ופרסים
הסרט הוקרן במגוון פסטיבלים, כולל פסטיבל הקולנוע בקאן, במסגרת שבוע המבקרים, שם נרכש להפצה בצרפת ובאוסטרליה, ופסטיבל הקולנוע ירושלים, שם ביקשה גפן מהקהל לעמוד דקת דומייה לזכר ארבעה ילדים פלסטינים שנהרגו באותו יום מתקיפת צה"ל.

הסרט גם הוקרן בערב הפתיחה של AICE פסטיבל סרטי ישראל במלבורן, אוסטרליה, ובפסטיבל סרטי נשים בהודו.

הסרט זכה בפרסי התסריט והעריכה בפסטיבל ירושלים, ובפרס הראשון של פסטיבל הסרטים של מכון הקולנוע האמריקאי (AFI) בלוס אנג'לס, במסגרת "אוטרים חדשים".

## ביקורות
בביקורת בהוליווד ריפורטר, המבקרת קלרנס צואי כתבה שהסרט מלא "הומור שחור" ושהוא משתמש ב"קטעים סוריאליסטיים כדי לדבר על נושאים שהם קשים במציאות". וגם, "מה שגפן מנסה להעביר הוא איך המראה של אדם הוא רק חזית", וסיימה במסקנה שהסרט מציג "מחשבה משעשעת ומהורהרת על המגבלות המוטלות על נשים, או אולי פשוט על כולם, גם."

מבקר הקולנוע אורון שמיר כתב על הסרט:
## קישורים חיצוניים

**ביקורות**
* 
* 
* 
* 
## הערות שוליים

קטגוריה:סרטי 2014
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים משנת 2014
ג'קי רוזן

**ג'קי שריל רוזן** (באנגלית: **Jacklyn Sheryl Rosen**; נולדה ב-2 באוגוסט 1957) היא פוליטיקאית יהודייה-אמריקאית המכהנת כנציגת מדינת נבדה בסנאט של ארצות הברית. בנובמבר 2018 נבחרה לתפקיד זה, לאחר שקודם לכן כיהנה כנציגת המחוז השלישי של נבדה בבית הנבחרים של ארצות הברית.

## ביוגרפיה
רוזן נולדה וגדלה בשיקגו. ב-1979 סיימה תואר ראשון בפסיכולוגיה באוניברסיטת מינסוטה. בתקופת לימודיה החלה לעסוק בתכנות מחשבים, בתום הלימודים עברה ללאס וגאס בעקבות הוריה. היא עבדה כמתכננתת ומפתחת תוכנה במספר חברות בנבדה בהן סיטיבנק, סאות'ווסט גז וסומה והקימה חברת ייעוץ עצמאית.

בשנים 2013–2016 שימשה נשיאת הקהילה של בית הכנסת "נר תמיד" בהנדרסון, בית הכנסת הרפורמי הגדול ביותר באזור עמק לאס וגאס.

בינואר 2016 פנה אלייה הארי ריד, הסנאטור הפורש ממדינת נבדה ושכנע אותה להתמודד בבחירות המקדימות של המפלגה הדמוקרטית לנציגות מחוז הקונגרס השלישי של נבדה בבית הנבחרים של ארצות הברית. ביוני 2016 זכתה בבחירות המקדימות ובנובמבר 2016 זכתה בבחירות הכלליות. ביוני 2017 דווח כי רוזן מתכוונת להתמודד לסנאט ב-2018 מול דין הלר, הסנאטור הרפובליקני המכהן. היא גברה בבחירות על הלר ונכנסה לתפקידה בינואר 2019. בבחירות לסנאט ב-2024 גברה על יריבה סם בראון ונבחרה לתקופת כהונה נוספת.

רוזן נשואה ללארי, רדיולוג במקצועו, ואם לבת אחת. היא מתגוררת בהנדרסון.

## קישורים חיצוניים

* 

* אתר הבחירות של ג'קי רוזן
* ג'קי רוזן באתר בית הנבחרים
* Congressional candidate Jacky Rosen a newcomer, unknown to most Southern Nevadans, לאס וגאס ריוויו ג'ורנל, 4 ביולי 2016
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:יהודיות חברות בית הנבחרים של ארצות הברית
קטגוריה:בוגרות אוניברסיטת מינסוטה
קטגוריה:בוגרי אוניברסיטת מינסוטה
קטגוריה:חברי הקונגרס ה-115 של ארצות הברית
קטגוריה:חברות בית הנבחרים של ארצות הברית מנבדה
קטגוריה:חברי בית הנבחרים של ארצות הברית מנבדה
קטגוריה:חברי הסנאט של ארצות הברית מנבדה
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:יהודים חברי הסנאט של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
מגדל טראמפ

**מגדל טראמפ** (באנגלית: **Trump Tower**) הוא גורד שחקים בן 58 קומות לעירוב שימושים של מסחר משרדים ומגורים, הממוקם על השדרה החמישית במרכז מנהטן, ניו-יורק. הבניין תוכנן על ידי האדריכל דר סקאט ממשרד האדריכלים פור, סוואנקה, היידן אנד קונל, ויזם הפרויקט היה יזם הנדל"ן דונלד טראמפ. מגדל טראמפ משמש את ארגון טראמפ ובו קומת פנטהאוז, שהייתה מקום מגוריו של נשיא ארצות הברית, דונלד טראמפ, מ-1983 עד נובמבר 2019.
עבודות הקרקע של הבניין החלו בשנת 1979. הבניין מכיל אטריום, דירות, משרדים וחנויות שנפתחו במהלך 1983. הוא נבנה על מגרש בו הייתה בעבר חנות הדגל של רשת חנויות הכלבו בונוויט טלר.

## גלריה

New_York_City_Mai_2009_PD_044.JPG|הכניסה הראשית של מגדל טראמפ.
Clock_in_front_of_the_Trump_Tower.jpg|השעון מול מגדל טראמפ


## קישורים חיצוניים

* 

* 
* 

קטגוריה:השדרה החמישית
קטגוריה:מנהטן: גורדי שחקים
קטגוריה:ארגון טראמפ
קציעה

[250px|ממוזער|שמאל|איוב ובנותיו, ציור מעשה ידי [ויליאם בלייק מוצג בגלריה הלאומית בלונדון]] 
**קְצִיעָה** היא דמות מקראית, בתו של איוב. שמה מופיע באפילוג לסיפורי ספר איוב. קציעה נולדה לאחר שה' השיב לאיוב את כל רכושו ומעמדו לאחר הניסיונות בהם ניסה אותו. מסופר כי לקציעה היו עוד שבעה אחים אשר שמם אינו ידוע ושתי אחיות הבכירה ימימה, והצעירה קרן הפוך. המקרא מציין את שמות הבנות שנולדו לאיוב ולא את שמות הבנים. עוד מוסיף המקרא ומציין כי ניתנה לאחיות ובכללן לקציעה נחלה "בתוך אחיהן". 

סוף הסיפור אינו מספר בשמות בניו של איוב. המחבר המקראי מוסיף כי:" וְלֹא נִמְצָא נָשִׁים יָפוֹת, כִּבְנוֹת אִיּוֹב--בְּכָל הָאָרֶץ; וַיִּתֵּן לָהֶם אֲבִיהֶם נַחֲלָה, בְּתוֹךְ אֲחֵיהֶם". ייתכן כי בהערת המחבר על אודות יופיין של בנות איוב קיימים שרידים מספר איוב החיצוני המספרים בשבח בנותיו של איוב.

## מדרש שמה
יש שפירשו את השם קציעה מן הצמח "Laurus casia". התבנית "קְצִיעוֹת" מופיעה ב. מצודת ציון ואחרים פירשו את הפסוק בתהילים "מור ואהלות קציעות" - שמות מיני בושם. שמותיהן של בנות איוב ובכללן זה של קציעה, ניטלו מיסודות הטבע. ימימה מהחי- יונה. קציעה מהצומח, "שהיה ריחה נודף כקציעה (בבא בתרא ט"ז, ב') וקרן הפוך מן הדומם - סוג של צבע. אסף הרופא פירש את המילה 'קציעות' כך .

## הערות שוליים

קטגוריה:אישים בספר איוב
קטגוריה:ילדים בתנ"ך
קטגוריה:נשים בספרי הכתובים
קטגוריה:איוב